﻿ Past.am | Բելգիայում, Նիդեռլանդներում և Ֆրանսիայում ալբանական մաֆիայի ավելի քան 60 ներկայացուցիչ է ձերբակալվել
7 Ապրիլ, 2019 14:34
Բելգիայում, Նիդեռլանդներում և Ֆրանսիայում ալբանական մաֆիայի ավելի քան 60 ներկայացուցիչ է ձերբակալվել
Բելգիայում, Նիդեռլանդներում և Ֆրանսիայում ապօրինի ներգաղթի կազմակերպման և թմրանյութերի վաճառքի մեղադրանքով ավելի քան 60 մարդ է ձերբակալվել, գրում է ANSA գործակալությունը:
«Ալբանական վտանգավոր հանցախումբը գործել է ողջ Եվրոպայում: Համաժամանակյա գործողությանը մասնակցել է ավելի քան 600 ոստիկան 4 երկրներից՝ ներառյալ Իտալիայից»,- ասված է Իտալիայի՝ մաֆիայի դեմ պայքարի վարչության հաղորդագրության մեջ:
Ապրիլի 3-5-ն իրականացված գործողության արդյունքում ձերբակալվածների շարքում Բելգիայում բնակվող 8 իտալացի կա:
Հանցախմբի ձերբակալված անդամները կասկածվում են թմրանյութերի և մարդկանց վաճառքի համար: